ការសភាសន៍របស់អ្នកមីងជឿន សារុន

ក៖អ្នកដែលសំភាសន៍ឈ្មោះ ​គង់ សីហា ខ៖អ្នកដែលត្រូវបានគេសំភាសន៍ឈ្មោះជឿន សារុន

ក៖បាទ! ថ្ងៃហ្នឹងសូមថ្លៃអំរគុណដែលបានខ្ញុំបានសំភាសន៍សួរអំពីរជីវិប្រវត្តិដែលអ្នកមីងបានមានឆ្លងកាត់ពីមុខមកអញ្ចឹងណាស់មីងសំរាប់ខ្ញុំ ខ្ញុំឈ្មោះគង់សីហាហើយសំរាប់មីងមានឈ្មោះអីដែល។

ខ៖ជឿន សារុន។

ក៖ជឿន សារុនហើយថ្ងៃហ្នឹងខែ៨ ឆ្នាំ២០១៦ហើយធ្វើការសំភាសន៍នេះឡើងដោយភូមិវិមានត្រុង សង្កាត់ពោធ៍សែនជ័យ ខណ្ខសែនសុខ រាជធានីភ្នំពេញហើយអញ្ចឹងអ្នកមីងជួយប្រាប់ឈ្មោះម្តងទៀតហើយឈ្មោះរបស់អ្នកមីងនៅក្នុងបញ្ចីជាតិហើយខាងក្រៅដែរឈ្មោះអីគេ។

ខ៖ឈ្មោះក្នុងបញ្ជីជាតិខ្ញុំឈ្មោះជឿន សារុនតែហៅក្រៅពីក្មេងៗមកនៅក្នុងភូមិហៅខ្ញុំថាគី។

ក៖បាទ! អ្នកមីង។

ខ៖ចា៎!។

ក៖កូនចៅអ្នកមីងហើយចង់ជំរាប់ប្រាប់មីងថាការសំភាសន៍បានធ្វើឡើងដោយសាលានៅសហរដ្ឋអាមេរិចគេចង់បានជីវប្រវត្តិរបស់ប្រជាជនខ្មែរយើងគេចង់ដឹងថាតើជីវប្រវត្តិគេទុកចងក្រងហ្នឹងនៅក្នុងវេបសាយរបស់ពួកយើងហើយនៅថ្ងៃអនាគត់ទៅជាពរជ័យមួយសំរាប់កូនចៅយើងជំនាន់ក្រោយណាស់អ្នកមីង។គាត់អាចដឹងបើគាត់ចង់ដឹងថាអ៎!ម្តាយគាត់យ៉ាងម៉េចប្រវិត្តយ៉ាងម៉េចគាត់អាចចូលទៅគាត់អាចឆែកមើលបានអញ្ចឹងណាស់មីង។

ខ៖ចា៎!។

ក៖ចុះបើសិនខ្ញុំសូមដាក់ប្រវិត្តឯកសារនៅក្នុងវេបសាយដែលនៅក្នុងសាលាហ្នឹងតើបានទេអ្នកមីង។

ខ៖បានអត់អីទេ។

ក៖អញ្ចឹងអរគុណច្រើនអ្នកមីងហើយអឺ អញ្ចឹងអ្នកមីងបានប្រាប់ឈ្មោះអ្នកមីងហើយអីហើយឈ្មោះក្រៅរបស់អ្នកមីងមេញហ្នឹងហើយអ្នកមីថងអឺអ្នកមីងកើតនៅថ្ងៃខែឈឆ្នាំណាដែលអ្នកមីង។

ខ៖តាមពិតថ្ងៃខែឆ្នំាកំណើតខ្ញុំមិនបានចាំអស់ពីដើមទេដោយសារយើងកើតសង្រ្គាមសម័យពុលពតប៉ុន្តែយើងចូលមកថ្មីយើងបានដាក់អោយពិតប្រាកដថ្ងៃ១ ខែមករា ឆ្នំា១៩៩៦៤។

ក៖ចុះសំរាប់ឆ្នំាជាឆ្នាំសត្វវិញមានសត្វអីដែល។

ខ៖ឆ្នំាសត្វវិញយើងដាក់សត្វមមី។

ក៖មមីសត្វសេះហើយដល់ពេលអញ្ចឹងដល់ពេលអ្នកមីងនៅពីតូចមកដល់ឥឡូវហ្នឹងអ្នកមីងដែលរៀនភាសាផ្សេងទេក្រៅពីភាសាខ្មែរអ្ហះ។

ខ៖អត់ដែលផងរៀនមិនចេះព្យាយាមរៀនភាសាអង់គ្លេសដែលរៀនអត់ចាំ។

ក៖បាទ! ហើយចុះសំរាប់ភាសាខ្មែរវិញមីងចេះភាសាខ្មែរបានហើយការសរសេរបានច្បាស់អត់។

ខ៖យើងរៀនបានតិចពេកអញ្ចឹងហើយមិនសូវយល់ច្បាស់ពីធំៗទៅយើងរៀនបានតិច។

ក៖ចុះសំរាប់មីងកើតវិញមីងកើតនៅណាដែល។

ខ៖កើតនៅស្រុកកាកាបខេត្តកណ្តាលភូមិកាកាបខេត្តកណ្តាល។

ក៖នៅទីក្រុងកម្ពុជា។

ខ៖ចា៎!។

ក៖បាទ! ចុះអ្នកមីងកាលរៀបការរបស់អ្នកតាំងពីឆ្នាំណាអ្នកមីង។

ខ​៖ខ្ញុំពីអ្នកនាក់ប្តីខ្ញុំបានរៀនការឆ្នាំ១៩៨៤។ប៉ុន្តែកាលដែលយើងបានរៀនការក្នុងឯកសារនេះដោយសារគាត់ភ្លេចទៅគាត់ដាក់៨៤។ ថ្ងៃទី២៥ ឆ្នាំ១៩៨៤ ខែវិច្ចិការ។

ក៖រៀបការនេះរៀបការមីងចង់និយាយកាលអ្នកមីងរៀបការនៅព្រះវិហាបរិសិទ្ធ។

ខ៖អត់ទេកាលពីយើងរៀនការពីដំបូងមកឆ្នាំ១៩៨៤។

ក៖នេះមីងការរបៀបខ្មែរមែនហ្នឹងហើយ ហើយមីងបាននៅក្នុងព្រះវិហាបរិសិទ្ធដែលមែនទេ។

ខ៖ចា៎!។ បានផ្សារភា្ជប់ពិធីការនៅព្រះវិហាបរិសិទ្ធិ។

ក៖នៅណា?

ខ៖នៅទីក្រុងហុងកុង។

ក៖បាទ! ហើយពេលដែលអ្នកមីងរៀបការជាមួយលោកពូហ្នឹងជាក្រុមគ្រួសារទុកដាក់អោយរឺមួយក៏អ្នកមីងស្រលាញ់ដោយលោកពូអ្នកមីងអញ្ចឹងណាស់។

ខ៖ម៉ែឱទាំងសងខាងព្រមជាមួយគ្នា។

ក៖ហើយដល់ពេលដែលអ្នកមីងរៀបការជាមួយលោកពូហ្នឹង លោកពូមានផ្តល់បណ្តាការដល់អ្នកមីងទេ។

ខ៖មានតែជំនាន់ហ្នឹងយើងមិនសូវមានហើយលុយថោកជំនាន់ហ្នឹងលុយខ្មែរក្រដាស់៥០ហ្នឹងប៉ុន្តែយើងភ្លេចអស់ហើយមិនដឹងថាបានប៉ុន្មានទេ។

ក៖ចុះគាត់អោយប៉ុន្មានតែមីង។

ខ៖យើងជំនាន់ហ្នឹងគិតថាបាន៣រាយច្រើន។ លុយបាតបាន៣០០០បើគិតលុយបាទ៣០០០បាតដែរ។

ក៖អញ្ចឹង។

ខ៖ចា៎!។

ក៖អញ្ចឹងលោកពូឈ្មោះអីគេដែរ។

ខ៖ប្តីខ្ញុំឈ្មោះថាប់ ថេន។

ក៖ថាប់ ថេនហើយគាត់អាយុប៉ុន្មានដែលអ្នកមីង។

ខ៖ប្តីខ្ញុំអាយុ៥៦ឆ្នាំហើយឥឡូវ។

ក៖ហើយអ្នកមីងមានបងប្អូនប៉ុន្មាននាក់ដែលអ្នកមីង។

ខ៖ខ្ញុំមានប្អូនបង្កើតពីរនាក់ប៉ុន្តែសព្វថ្ងៃខ្ញុំមានបងប្អូនបួននាក់ដោយសារម្តាយខ្ញុំគាត់មានប្តីក្រោយមួយទៀតគាត់បានប្អូនពីរនាក់ទៀតបួននាក់សព្វថ្ងៃនៅមានបួននាក់។

ក៖ហើយដល់ពេលប្អូនបង្កើតឈ្មោះអីគេដែល។

ខ៖ប្អូនបង្កើតរបស់ខ្ញុំឈ្មោះជឿន សារឿនហើយហៅក្រៅហៅថាគិត។

ក៖ហើយគាត់មានអាយុប៉ុន្មានហើយសព្វថ្ងៃហ្នឹង។

ខ៖ឥឡូវហ្នឹងគាត់សែជាងហើយចូល៥០ដែរហើយគាត់៤៩ហើយ។

ក៖ហើយមីងជាកូនទីប៉ុន្មាននៅក្នុងក្រុមគ្រួសារ។

ខ៖ជាកូនទី១។

ក៖កូនបងគេ។

ខ៖ចា៎!។

ក៖អញ្ចឹងអ្នកមីងមានដឹងជីវះប្រវតិ្តឱពុកម្តាយរបស់អ្នកមីងទេ។

ខ៖អត់មានដឹងនៅចាំតែឈ្មោះគាត់ទេឈ្មោះម៉ាក់នាមត្រូកូលគាត់​ គាត់ដាក់គោល។គាត់ឈ្មោះពេជ្រ ជឿន។

ក៖ពេជ្រ ជឿន។

ខ៖ចា៎!ហើយជីតាឈ្មោះពេជ្រអញ្ចឹងគាត់ដឹងថាគាត់ធ្លាប់ដាក់ឈ្មោះគាត់ដាក់នាមគាត់ពេជ្រ ជឿន។អញ្ចឹងខ្ញុំយកត្រកូលខាងគាត់មកខ្ញុំហៅជឿន សារុន។

ក៖បាទ! អ្នកមីង។ហើយឱពុកអ្នកមីងបើតាមឥឡូវវិញគាត់អាយុប៉ុន្មានហើយអ្នកមីង។

ខ៖យើងអត់ចាំផងព្រោះគាត់ស្លាប់តាំងពីជំនាន់ពុលពតមកយើងនៅស្ទើរៗយើងមិនសូវចាំ។

ក៖ចុះម្តាយក៏អ្នកមីអអត់ចាំដែរ។

ខ៖ចា៎!។

ក៖ចុះអ្នកមីងចាំឆ្នាំពួកគាត់ទេដូចជាសត្វគាត់កើតអីគេដែររឺមួយក៏ម្តេច។

ខ៖ចាំដឹងតែគាត់ឆ្នាំជូត។

ក៖ឆ្នាំជូត។

ខ៖បើប៉ាអត់ចាំប៉ុន្តែគ្រានតែបងម៉ាក់ច្រើន។នឹងហើយ។

ក៖អញ្ចឹងអ្នកមីងចាំដូចជាជីវប្រវត្តិរបស់ពួកគាត់ថាតើពួកគាត់ជាមនុស្សម៉េ្តចដែលតើគាត់ចូលចិត្តអីតើគាត់នឹងពិតជាស្រលាញ់កូនចៅអឺខ្លាំងប៉ុណ្ណាចាំអីពីពួកគាត់បានទេ។

ខ៖ចា៎!​ខ្ញុំចាំបានដោយសារខ្ញុំដឹងក្តីពីជំនាន់ពុលពត។ខ្ញុំដឹងដាម៉ាក់ប៉ាស្រលាញ់ពួកខ្ញុំខ្លាំងណាស់ដោយសារតែគាត់មានកូនស្រីតែពីរនាក់អញ្ចឹងខ្ញុំដឹងថាគាត់ស្រលាញ់ខ្លាំងហើយជំនាន់ខ្ញុំនៅតូចៗប៉ាគាត់ធ្វើការអញ្ចឹងគាត់ធ្វើការនៅរ៉ារទេះភ្លើងអញ្ចឹងម៉ាក់អត់បានរស់នៅក្នុងស្រុកទេដឹងក្តីឡើងគាត់ជួលផ្ទះគាត់គេនៅភ្នំពេញជិតកន្លែងប៉ាធ្វើការដែរណាស់។

ក៖បាទ!។

ខ៖អញ្ចឹងដឹងបានប៉ុណ្ណឹង។

ក៖ហើយពួកគាត់កើតនៅស្រុកខ្មែររឺកើតនៅណាដែរមីង។

ខ៖គាត់កើតនៅស្រុកកំណើតនៅអឺស្រុកកាកាបហ្នឹងដែរ។

ក៖កាកាបហ្នឹង។

ខ៖ហើយប៉ាគាត់នៅខេត្តកំពង់ស្ពឺគេហៅស្រុកបាត់ដឹងហើយខ្ញុំអត់សូវដឹងច្បាស់ព្រោះបងប្អូនខាងប់ាខ្ញុំអត់ដែលស្គាល់។

ក៖អញ្ចឹងពួកគាត់បានស្លាប់នៅក្នុងសម័យប៉ុលពត។

ខ៖ម៉ាក់ប៉ាស្លាប់នៅជំនាន់ប៉ុលពតឆ្នាំ១៩៧៦។ ម៉ាក់ស្លាប់ឆ្នាំ២០០០។

ក៖អ៎! អញ្ចឹងម្តាយអ្នកមីងគាត់ទើបតែស្លាប់តែទេអញ្ចឹង។

ខ៖គាត់ស្លាប់ឆ្នាំ២០០០។ប៉ាស្លាប់ឆ្នាំ១៩៧៦។

ក៖ហើយអឺអ៊ុំស្រីគាត់ស្លាប់តាមរយះដោយសារគាត់ឈឺរឺគាត់ស្លាប់ដោយសារគាត់ចាស់ម៉្តេច។

ខ៖គាត់ស្លាប់ដោយសារជំងឺ។

ក៖កើតជំងឺ។

ខ៖ចា៎!។

ក៖ហើយពេលអ្នកមីងរៀនជាភាសាខ្មែរហ្នឹងរៀនដល់ថ្នាក់ទីប៉ុន្មានដែលអ្នកមីង។

ខ៖យើងរៀនភាសាខ្មែរពីដើមយើងហៅថាថ្នាក់ទី១១។

ក៖អញ្ចឹង។

ខ៖ចា៎!។យើងហៅបញ្ចាស់យើងហៅ១២ ,១១, ៩ ,១០អីអញ្ចឹងណាស់។

ក៖អ៎!។

ខ៖ថ្នាក់ទី៩ប្រហែលបញ្ចាស់។

ក៖បាទ! អញ្ចឹងអ្នកមីងរៀនថ្នាក់ទី៩បើនៅសម័យឥឡូវថ្នាក់ទីប៉ុន្មានដែល។

ខ៖ឥលូវថា្នក់ទី៥។

ក៖ថា្នក់ទី៥។

ខ៖បើគិតពីសម័យឥឡូវ។

ក៖អញ្ចឹង។

ខ៖អញ្ចឹងយើងរៀនហើយយើងចូលជំនាន់អាពតឆ្នាំហ្នឹងបណ្តោយ។

ក៖អ៎!។

ខ៖យើងអត់មានសិទ្ធិអីបានរៀនអញ្ចឹងសម័យប៉ុលពតយើងអត់បានរៀនតទៀតយើងមកសម័យ៧៩មកក៏យើងអត់បានរៀនដោយសារជីវភាពគ្រួសារម៉ាកមេមាយកូនស្រីពីរនាក់ទៀតអញ្ចឹងយើងចាប់ដៃគ្នាពីរនាក់រកស៊ី។

ក៖អញ្ចឹងអ្នកមីងអាចជួយប្រាប់អំពីជីវប្រវិត្តអ្នកមីងកាលនៅពីក្មេងបានទេថាតើបានឆ្លងកាត់អ្វីខ្លះពេលអ្នកមីងនៅពីក្មេងតាំងពីអ្នកមីងកើតរហូតដល់ចប់ត្រឹមរៀនអីអញ្ចឹងណាស់។

ខ៖អញ្ចឹងចាប់ពីដឹងក្តីមកយើងដឹងក្តីថាម៉ាក់កូនអ្នកស្រែប៉ានិយាយទៅគាត់កូនអ្នកស្រែដែលប៉ុន្តែគាត់មានការងារធ្វើនៅទីក្រុងភ្នំពេញគាត់នៅកន្លែងរ៉ារទេះភ្លើងប៉ុន្តែយើងនៅតូចៗយើងអត់ដឹងថាគាត់មានតួនាទីអីទេប៉ុន្តែចូលដល់សម័យប៉ុលពតទៅឆ្នាំ១៩៧៦ហ្នឹងប៉ាក៏បានស្លាប់ទៅហើយនៅសល់ម៉ាក់។អញ្ចឹងដល់ពេលឆ្នាំ១៩៧៩យើងបែកចូលសម័យយើង៧៩នេះមកពីរនាក់ម៉ាក់រកស៊ីយើងដើរទិញនេះទិញនោះលក់ទៅជំនាន់ហ្នឹងយើងនៅបាត់ដំបងនៅខេត្តបានត់ដំបង។

ក៖បាទ!។

ខ៖អញ្ចឹងយើងដើររកដូចជាបន្លែត្រកួនស្តីស្ពីអីដាំរឺក៏យើងដើរបេះទៅយើងរកហើយបន្ទាប់មកយើងកាលជំនាន់ហ្នឹងយើងដើររបៀបច្រូតស្រូវមូលយកមកហែលមកនាំធ្វើអង្កហូបទំនាំតែយើងមានកន្លែងអញ្ចឹងមានតែពីរនាក់ម៉ែទេប្អូននៅតូចប្អូនស្រីនៅតូចអត់ធ្វើអីទេ។

ក៖អាយុប៉ុន្មានដែលពេលអ្នកមីងបែកប៉ុលពត។

ខ៖បែកពីសម័យប៉ុលពតមកខ្ញុំអាយុប្រហែលជា១៤ឆ្នាំ។

ក៖ហើយចុះប្អូនស្រីវិញ។

ខ៖ប្អូនស្រីទើប៩ឆ្នាំ។

ក៖ហើយនៅពេលដែលប៉ុលពតហ្នឹងអ្នកមីងឆ្លងកាត់ហ្នឹងអ្នកមីងនៅម្ដុំណាហើយអ្នកមីងមានទុកលំបាកម្តេចដែលពេលសម័យប៉ុលពត។

ខ៖សម័យប៉ុលពតហ្នឹងលំបាកមែនទែនយើងនិយាយទៅគេដាក់យើងចូលក្នុងកងកុម៉ាប៉ុន្តែវានិយាយកុម៉ាតូចៗអូទេកុម៉ាសំរាប់ធ្វើការបានធ្វើការធ្ងន់រែកដីរែកអីបាន។

ក៖អ៎!។

ខ៖កាត់ដើមត្រៀងខែតធ្វើជីធ្វើអីពីមុខណាស់យូរមកគេអោយយើងរែកដីធ្វើទំនុប១៧មេសាយើងរែកគេដាក់ម៉ែតគីបអោយយើងរែកប៉ុន្តែយើងរែកចាក់មិនដែលបានទេប៉ុន្តែគេអ្នកធំៗជាងយើងគេចាក់មកវាហ៊ាចូលយើងទៅកន្លះយើងគ្រាន់តែគួបផ្សំៗតែយើងធ្វើមិនដែលបាន។

ក៖បាទ!។

ខ៖គេជួយរហូត។

ក៖ហើយអ្នកមីងបាននិយាយថាឱពុកអ្នកមីងបានស្តាប់នៅសម័យប៉ុលពតហ្នឹងអញ្ចឹងគាត់ស្លាប់ដោយសារអីគេដែលអ្នកមីង។

ខ៖តាមពិតទៅគាត់ស្លាប់សម័យប៉ុលពតហ្នឹងគាត់ព្រលឹមឡើងគាត់ចូលចិត្តពិសារកាហ្វេចូលជំនាន់អាពតទៅគាត់ដាច់ដូចថាអាហ្នឹងគ្រឿងញានមួយផ្តាច់ជីវិតគាត់ពីព្រោះខ្ញុំនៅតូចៗខ្ញុំអត់សូវដឹងសុខចិត្តស្លាប់ទៅគាត់ផឹកកាហ្វេហ្នឹងហើយដល់ពេលគាត់ជិតស្លាប់ទៅចាស់ដេញខ្ញុំអោយទៅរកស្កធ្វើអីអោយកាត់ហូបដូចកាហ្វេចាស់ៗអោយដុតអង្កាមដាក់អីអញ្ចឹងអោយធំឃ្លិនឈ្ងុញៗយកទៅដាក់ជិតគាត់ គាត់ថាមិនមែនទេចាស់ៗអោយទៅចេះអាដើមផ្លែស្អីគេដូចកាហ្វេតាមពិតដូចអាពោតអាបាំងយើងហ្នឹង។

ក៖ហ្នឹងអែង។

ខ៖ខ្ញុំវេទនាមែនទែនគាត់ឈឺម៉ាក់ក៏ឈឺហើយខ្ញុំបងគេអញ្ចឹងយើងដើរទៅលក់ដំឡូងលក់អីដើម្បីយកមកអោយគាត់។

ក៖ហើយពេលអ្នកមីងនៅសម័យប៉ុលពតហ្នឹងអ្នកមីងនៅម្ដុំណាវិញ។

ខ៖ខេត្តបាត់ដំបង។

ក៖ខេត្តបាត់ដំបង។

ខ៖និយាយទៅយើងចាំបានទាំងអស់ពីម្ដុំដែលខ្ញុំនៅហ្នឹងបាត់ដំបងព្រៃស្វាយមួយយើងនៅព្រៃស្វាយយើងចុះទៅគេហៅឡើងទៅលើមានភូមិចាមល្អាយើងគេជំលាសយើងទៅឆ្ងាញៗទៅតាមផ្លូវរហូតខ្ញុំតៅនៅជិតដល់ភូមិទឹកពុះ។

ក៖ហើយដល់ពេលអឺអ្នកមីងពេលសម័យប៉ុលពតហ្នឹងអ្នកមីងបានធ្វើជារែកដីរែកអីចុះប្អូនស្រីរបស់អ្នកមីងវិញណោះ។

ខ៖ប្អូនស្រីនៅកុមាមានចាស់ៗគាត់អ្នកមើលគាត់មិនទាន់ធ្វើការអីកើតទេគាត់នៅតូចៗអញ្ចឹងគេអោយរែកដីគេអោយដកសំណាបមូលគេអោយដើរកាប់ដើមត្រធៀងខែតយកមកជញ្ចាំធ្វើជីនិយាយទៅស្រាចតែគេអោយយើងធ្វើអីយើងធ្វើហ្នឹង។

ក៖បាទ!។

ខ៖ហ្នឹងហើយ។

ក៖ហើយចុះម្តាយអ្នកមីងវិញ។

ខ៖ម្តាយធ្វើស្រែ៊

ក៖ធ្វើស្រែ។

ខ៖ចា៎! សម័យប៉ុលពតឃើញគាត់ធ្វើស្រែរហូតពីឆ្នាំ១៩៧៩យើងបែកគ្នា។

ក៖ម៉េ្តចបានបែកអញ្ចឹងអ្នកមីង។

ខ៖យើងកុមាគេចេះតែជំលាស់ចេញពីម៉ែឱ។ចា៎! ចុងឆ្នាំ៧៧ទៅយើងបែកពីគាត់ពេលចុងឆ្នាំ៧៨វិលទៅវិញមកយើងឃើញទៅនៅជាមួយម៉ាក់។

ក៖តាំងពីមីងបែកពីប៉ុលពតមកអ្នកមីងបានចេញជាមួយអ៊ុំស្រីហើយប្អូនស្រី។

ខ៖ចា៎!។

ក៖ហើយដល់ពេញអ្នកមីងមកដល់ចេញពីប៉ូលពតអ្នកមីងនៅម្ដុំណាមុខដំបូង។

ខ៖មកចេញពីប៉ុលពតហ្នឹងទៅព្រៃស្វាយវិញមកនៅព្រៃស្វាយខេត្តបាត់ដំបងដ៏ដែរ។

ក៖អ៎!ហើយដល់។

ខ៖ព្រោះយើងសម័យប៉ុលពតយើងនៅតំបន់ព្រៃស្វាយឡើងទៅដល់ពេលយើងឡើងពីប៉ុលពតវិញទៅយើងឡើងមកវិញជិតគេហៅថាភូមិព្រៃស្វាយវានៅជាប់ផ្លូវជាតិលេខ៥។យើងរស់នៅតាមពិតក្រុមគ្រួសារ៧គ្រួសារយើងចាប់បានផ្លូវជាតិ៧គ្រួសារយើងបានផ្ទះថ្មមួយបោសស្អាតយើងលាងស្អាតកំតិចកំទីអីដែលថាកាក់សំណល់ពីជំនាន់ប៉ុលពតមកយើងនាំគ្នានៅ នៅបានតែ៣ខែកងទ័ពវៀតណាមគេដេញយើងចេញគេថាកន្លែងហ្នឹងគេយកធ្វើទីស្នាក់ការពួកយើង៧គ្រួសាររើចេញពីផ្ទះហ្នឹង។

ក៖ដល់ពេលរើទៅអ្នកមីងទៅនៅណាទៅ។

ខ៖រើចេញគេអោយយើងទៅនៅផ្ទះខ្ទូបតូចៗផ្ទះនៅជិតហ្នឹងទៅចេះតែទៅពៅហ្នឹងទៀតបន្ទាប់មកពីហ្នឹងទៅគេចេះតែផ្អើលឈួរឆថាទៅនេះមានអង្គការចិញ្ចឹមទៅណោះអង្គការចិញ្ចឹម។

ក៖បាទ!។

ខ៖អញ្ចឹងយើងចេះតែភ្លេចខ្លួនទៅតាមគេរហូតបានយើងទៅដល់ជាយដែនហ្នឹងណាស់។

ក៖មីងទៅនៅជាយដែន។

ខ៖ចា៎!។

ក៖ហើយចុះអ្នកមីងថាមីងមានប្អូនពីរក្រោយទៀតអញ្ចឹងនៅពេលហ្នឹងអ៊ុំស្រីគាត់។

ខ៖ចា៎!សម័យ៨០ហ្នឹងគាត់បានរៀបគ្រួសារមួយទៀតកូនពីរនាក់ស្រីមួយប្រុសមួយ។

ក៖បាទ!ហើយដល់ពេលអញ្ចឹងទាំងហ្នឹងនៅជាមួយគ្នា។

ខ៖ចា៎!។

ក៖បាទ! ហើយអ្នកមីងនៅជាមួយអ្នកមីងដែរមានទេ។

ខ៖ចា៎!។

ក៖អញ្ចឹងពួកគាត់ស្រួលរឺក៏ម៉េចដែរអ្នកមីង។

ខ៖ចា៎!ឱពុកចុងអត់អីទេគាត់ស្រួល។

ក៖បាទ! ហើយពេលអ្នកមីងបានមកដល់ព្រុំប្រទល់ហើយអ្នកមីងធ្វើម៉េចបានជួបអ្នកមីងបានអ្នកមីងបានរៀបការហ្នឹង។

ខ៖យើងរៀបការសម័យហ្នឹងគិតឆ្នាំ១៩៨៤ដែរថាជំនាន់ហ្នឹងគាត់និយាយរួចអោយខ្លីទៅគាត់កូនកំព្រា។

ក៖បាទ!។

ខ៖អញ្ចឹងគាត់រសាត់អន្តែតជាមួយដូចថាគាត់ចេញពីជំនាន់ហ្នឹងមកគាត់ស្លូតអីណាស់។

ក៖ហ្នឹងហើយ។

ខ៖គាត់អាយុវ័យគាត់ត្រូវអញ្ចឹងណាស់។ អញ្ចឹងទៅយើងឃើញគ្នាយើងស្រលាញ់គ្នាប្រាប់ចាស់ៗម៉ែឱទៅអញ្ចឹងគាត់រៀបការអោយ។

ក៖អញ្ចឹងអ្នកមីងជាមួយលោកពូជួបគ្នានៅព្រុំដែន។

ខ៖ចា៎!

ក៖បាទ! ដល់ពេលអ្នកមីងបានរៀបការជាមួយហ្នឹងគ្នាទៅអ្នកមីងនៅបន្តនៅជាមួយក្រុមគ្រួសាររឺក៏បែកចេញពីក្រុមគ្រួសារ។

ខ៖យើងនៅជាមួយគាត់រហូតដែលប៉ុន្តែដល់ពេលយួរទៅសម័យឆ្នាំ១៩៩៣សម្តេចរៀបចំការបោះឆ្នោតយើងគេអោយយើងមកវិញយុវជនដែរនៅតាមព្រុំដែនមកវិញយើងក៏មកវិញ មកវិញខ្ញុំទៅនៅខាងប្តីខេត្តពោធសាត់គាត់មកស្រុកកំនើតវិញអញ្ចឹងយើងបែកគ្នាត្រឹមប៉ុណ្ណឹង។

ក៖បាទ!​ហើយដល់ពេលអ្នកមីងចាប់ផ្តើមរៀបការជាមួយលោកពូបាននៅខាងពូលោកហើយដល់ពេលអញ្ចឹងមីងកាលហ្នឹងកូនណោះ។

ខ៖ពីម៉ាក់ប៉ាកមានកូនពីរហើយ។

ក៖កូនពីរហើយ ហើយមកដល់សព្វថ្ងៃហ្នឹងមីងមានកូនប៉ុន្មានហើយសព្វថ្ងៃបួន។

ក៖អ្នកមីងអាចសូមប្រាប់ឈ្មោះពេញទាំងអស់ហ្នឹងបានទេ។

ខ៖ចា៎! កូនទី១ឈ្មោះហួន រិទ្ធី។ កូនទី២ ឈ្មោះហួន ឌីម៉ង។ កូនទី៣ឈ្មោះហួន វងឌី។ ទី៤ឈ្មោះហួន ចាន់ថុល។

ក៖ហើយពេលអ្នកមីងទៅដល់ព្រៃវែងហ្នឹងហើយអ្នកមីងនៅហ្នឹងប៉ុន្មានខែប៉ុន្មានឆ្នាំដែលអ្នកមីងប្តូរទៅទីតាំងផ្សេងៗទៀតអញ្ចឹងណាស់។

ខ៖ពីត្រឹមណា។

ក៖ទៅព្រៃវែង។

ខ៖ជាយដែន។

ក៖ពេលអ្នកមីងការជាមួយពូយើងទៅស្រុកលោកពូ។

ខ៖នៅពោធិសាត។

ក៖ដល់ពេលនៅជាមួយពូបានប៉ុន្មានបានអ្នកមីងចេញទៅ។

ខ៖យើងទៅនៅខេត្តពោធិសាតយួរដែរយើងនៅខេត្តពោធិសាត់បានកូនពីរទៀត។​ចា៎!​យើងនៅខេត្តពោធិសាត់គ្រាន់តែថាយើងឡើងមកលេញម៉ាក់នៅស្រុកនៅពោធចិនតុងអញ្ចឹងដល់ពេលចាប់តាំងពីគាត់ស្លាប់ទៅហើយយើងនៅណោះវានិយាយទៅអត់មានដីធ្លីរស់នៅក៏វាលំបាក ពិបាកយើងឡើងមកស្រុកវិញ។

ក៖បាទ!។

ខ៖ឡើងមកស្រុកយើងមិនដឹងរកអីយើងជួយផ្ទះគេរកស៊ីតាមធម្មតារហូត។

ក៖បាទ! អញ្ចឹងពេលដែលអ្នកមីងឡើងមកនៅភ្នំពេញវិញនឹងមីងជួលផ្ទះគេរកស៊ីមែនអត់។

ខ៖អញ្ចឹងពេលដែលមកស្រុកវិញក៏យើងអត់មានផ្ទះនៅដែរអញ្ចឹងយើងជួលផ្ទះនៅ។

ក៖បាទ! ហើយមីងជួលផ្ទះគេហ្នឹងប៉ុន្មាននេះដែរបានមានផ្ទះនៅផ្សេងៗទាំងអស់ហ្នឹង។

ខ៖និយាយរឿងជួលផ្ទះច្រើនឆ្នាំហើយជួលផ្ទះគេរហូតជិត២០ឆ្នាំ។

ក៖បាទ!។

ខ៖ខ្ញុំជួលផ្ទះគេនៅ។

ក៖បាទ! ដល់ពេលឥឡូវអ្នកមីងមានផ្ទះខ្លួនឯងហើយ។

ខ៖ចា៎!។

ក៖ហ្នឹងហើយតាមរយះអ្នកមីងធ្វើការខ្លាំង។

ខ៖យើងធ្វើការរកស៊ីខ្លូនឯងនិងរបស់កូន។

ក៖បាទ! អញ្ចឹងរាល់ថ្ងៃអ្នកមីងមានផ្ទះជាផ្ទះថ្មមែនទេ។

ខ៖ចា! ផ្ទះថ្ម។

ក៖ហើយអ្នកមីងគិតថាតាំងពីអ្នកមីងនៅក្មេងហើយមកដល់រៀបអាពាពិពាហ៍អ្នកមីងបានកូនចៅអីអញ្ចឹងណាស់អ្នកមីង។ អញ្ចឹងអ្នកមីងឃើញថាជីវិតពីមុខមកដល់ហ្នឹងការព្រៀបធៀបគ្នាយ៉ាងម៉េចដែលអ្នកមីង។

ខ៖បើយើងនិយាយពីការព្រៀបធៀបវាខុសគ្នាច្រើនពីជំនាន់មុខយើងរកស៊ីវាពិបាកផងហើយយើងនៅក្មេងៗវាអត់មានដើមទុកអីដល់ពេលឥឡុវបានកូនជួយ។

ក៖បាទ!។

ខ៖និយាយរួមទៅកូនជួយទាំងអស់។

ក៖បាទ! អ្នកមីងហើយពេលអញ្ចឹងខ្ញុំចង់សួរសំនួរមួយទៀតថាក្នុងឆាកជីវិតរបស់អ្នកមីងពេលវេលាណាដែលលំបាកជាងគេបំផុតអ្នកមីងមានចាំទេ។

ខ៖និយាយពីរៀងពិបាកវាពិបាកច្រើន។

ក៖បាទ! ប៉ុន្តែឥឡូវអ្នកមីងលេងពិបាកហើយណោះរាងស្រួលកូនធំៗគាត់មានការងារធ្វើអញ្ចឹងទៅល្អឡើងវិញហើយតើពេលសប្បាយជាងគេបំផុតអ្នកមីងសប្បាយពេលណាដែល។អញ្ចឹងនៅស្រុកខ្មែរអ្នកមីងចូលចិត្តទៅដើរលេងកន្លែងណាជាងគេ។

ខ៖ការដើរលេងយើងមិនសូវដែលបានស្គាល់តំបន់ដើរលេងផងអញ្ចឹងទៅតាមរយះអ្នកជិតខាងរឺតាមសាសនាដែលគេនាំទៅ។

ក៖ហើយចុះអ្នកមីងឥឡូវហ្នឹងអ្នកមីងកាន់ខាងសាសនាព្រះគ្រិសណោះ។

ខ៖ចា៎!។

ក៖ហ្នឹងហើយអញ្ចឹងអ្នកមីងនៅក្មេងមានក្តីស្រមៃថាអ្នកមីងចង់ធ្វើអីមួយទេ។

ខ៖កាលពិតគោលបំណងស្រមៃដែលយើងគិតឃើញប៉ុន្តែយើងមិនអាចមានលទ្ធិភាពធ្វើបាន។

ក៖បាទ!ដល់ពេលចុះអ្នកមីងក្តីស្រមៃអ្នកមីងចង់ធ្វើអីគេដែរ។

ខ៖យើងគ្រាន់តែគិតថាបើយើងធូរធារយើងមានកន្លែងរកស៊ីរឺក៏កន្លែងក្រុមហ៊ុនអីមួយពង្រីកមុខរបរអោយកូន។

ក៖តែឥឡូវអ្នកមីងមានកន្លែងលក់ហើយ។អ្នកមីងប្រហែលជាថ្ងៃហ្នឹងខ្ញុំអរគុណច្រើនដែលអ្នកមីងផ្តល់អ្នកអនុញាតអោយខ្ញុំសំភាសន៍ហើយប្រាប់ពី។

ខ៖ខ្ញុំចង់ឆ្លើយសំនួរមួយដែលមិញខ្ញុំឆ្លើយអត់ចេញជីវិតដែលសប្បាយជាងគេបន្ទាប់មកកាលពីខ្ញុំបានចូលសាសនាខ្ញុំដើរតាមផ្លូវព្រះជីវិតមីងរីកចម្រើនរហូត។

ក៖បាទ! អរគុណច្រើនអ្នកមីងដែលបានផ្តល់ការសំភាសន៍ថ្ងៃហ្នឹងហើយរឿងទាំងអស់នេះដែលអាចជួយអោយយើងមានជីវប្រវត្តិយើងអាចចងក្រងមួយទុកអោយកូនចៅជំនាន់ក្រោយគាត់អាចស្តាប់លឺគាត់អាចខំប្រឹងបន្ថែមទៀតណាស់អញ្ចឹងអ្នកមីង។អញ្ចឹងខ្ញុំថ្លៃអំរគុណខ្លាំងមែនទែនដែលអ្នកមីងផ្តើការអនុញាតអោយខ្ញុំសំភាសន៍នៅក្នុងថ្ងៃហ្នឹងហើយការសំភាសន៍របស់អ្នកខ្ញុំដាក់ចូលវេសាយសាលារៀនរបស់BYUហ្នឹងហើយក្នុងមួយជីវិតនេះគ្រប់ពេលវាទាំងអស់អាចស្តាប់បានយើងអ្នកមីងអាចស្តាប់បានពីជីវប្រវត្តិរបស់អ្នកមីងហ្នឹង។បាទ!ហើយថ្ងៃហ្នឹងប្រហែលជាខ្ញុំមានតែប៉ុណ្ណឹងអរគុណអ្នកមីង។